शहीद की प्रतिमा का अनावरण आचार संहिता में अटका तो मां बोली-बेटा घर चल, दो माह साथ रहना

बैतूल. शहीद दिलीप उइके की प्रतिमा भोपाल से खेड़ली गांव पहुंची। दिलीप 16वीं राजपूताना बटालियन में राइफलमैन थे। 14 अप्रैल 2014 में जम्मू कश्मीर में ड्यूटी पर शहीद हो गए थे। उनकी प्रतिमा प्रतिमा लेने के लिए माता-पिता भोपाल गए थे। जहां माता-पिता ने पहले पीले चावल डालकर शहीद बेटे की प्रतिमा को घर आने का न्यौता दिया।

शहीद बेटे की प्रतिमा पर माला पहनाकर शाल औढाई तो वहां मौजूद लोगों की आंखें भर आईं। मां ने बेटे से कहा चल बेटा घर चल, अब दो माह तक साथ में रहना। शहीद दिलीप की प्रतिमा का अनावरण उनके जन्म दिवस 10 अप्रैल को प्रस्तावित था लेकिन आचार संहिता के कारण यह कार्यक्रम अब दो माह बाद होगा। उइके की प्रतिमा का पटाखे फोड़कर गांव में स्वागत किया। गांव की बेटियों ने शहीद परिवार के घर के आंगन में रंगोली बनाई और प्रतिमा की आरती उतारी।

दी थी। इस रंगोली पर प्रतिमा को रखकर आरती उतारी। इसके बाद प्रतिमा को पूजा घर में सुरक्षित रखवा दिया है।

दो माह बाद होगी प्रतिमा की स्थापना और अनावरण :

बैतूल सांस्कृतिक सेवा समिति ने लोगों के सहयोग से प्रतिमा का निर्माण कराया। 7 अप्रैल को प्रतिमा स्थापना एवं शहीद के जन्मदिन के अवसर पर 10 अप्रैल को अनावरण किया जाना था, लेकिन आचार संहिता के चलते यह कार्यक्रम स्थगित कर दिया गया है। अब प्रतिमा की स्थापना आचार संहिता हटने के बाद धूमधाम से की जाएगी।

